 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE - proiect**

**19.10.2017**

Ca urmare a solicitării de emitere a acordului de mediu adresată de COMUNA NEGRILEŞTI,cu sediul în localitatea Negrileşti, str. Principală, nr. 494, judeţul Bistriţa-Năsăud, înregistrată la Agenţia pentru Protecţia Mediului Bistriţa-Năsăud sub nr. 10778/21.09.2017, cu ultima completare la nr. 11832 din data de 18.10.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului, modificată şi completată prin HG nr. 17/2012 şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată cu modificări prin Legea nr. 49/2011,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de 18.10.2017, că proiectul: *„Construire reţea publică de apă uzată menajeră în comuna Negrileşti”,* propus a fi amplasat în intravilanul şi extravilanul localității *Negrileşti, comuna* *Negrileşti*, judeţul Bistriţa-Năsăud, **nu** **se supune evaluării impactului asupra mediului şi nu se supune evaluării adecvate**.

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul intră sub incidenţa HG nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2 la pct. 10, lit. b) proiecte de dezvoltare urbană, inclusiv construcţia centrelor comerciale şi a parcărilor, care pot avea efecte semnificative negative asupra mediului*;

*b) proiectul prevede realizarea rețelei de canalizare în localitatea Negrileşti. Apa uzată menajeră din localitatea Negrileşti va fi transportată cu ajutorul unei staţii de pompare (SP3) către un cămin proiectat din localitatea Ciceu-Giurgesti. În localitatea Ciceu-Giurgesti urmează a fii executată o staţie de epurare în preajma drumului judeţean DJ170, dimensionată pentru a putea prelua apele uzate din comuna Negrileşti şi comuna Ciceu Giurgeşti;*

*- lungimea totală a rețelei de canalizare propusă este de 11.716 m, din care 3558 m reprezintă lungimea canalului colector, respectiv 8158 m reprezintă ramnificaţiile din canalul colector. Pentru realizarea conductelor se vor folosi ţevi din PVC KG SN8 cu diametrul de 250 mm* şi *ţevi din PEHD PN 10 cu diametrul de 250 mm Lungimea conductei de refulare este de 4070 m. Pentru realizarea conductelor de refulare ape uzate menajere se vor folosi conducte din polietilenă de înaltă densitate cu diametre de 90 mm* şi 125 mm*;*

*- rețeaua de canalizare va fi prevăzută cu 3 stații de pompare ape uzate, 284 cămine de vizitare din care 81 sunt prevăzute pe canalul colector, respectiv 203 pe ramificaţii ale acestuia;*

*- proiectul prevede 6 subtraversări ale drumului judeţean DJ 170 (5 subtraversări cu lungimea de 10 m și 1 subtraversare cu lungimea de 30), 6 subtraversări de cursuri de apă (2 subtraversări cu lungimea de 40 m -Valea Mare, Râul Canciu, 3 subtraversări cu lungimea de 30 m – Valea Negrileştilor, Valea Mare, 1 curs de apă necadastrat, 1 subtraversare cu lungimea de 15 m – Valea Mare), 1 subtraversare de strădă (1 subtraversare cu lungimea de 10 m –Strada Prunduri);*

*- străzile pe care se va realiza rețeaua de canalizare sunt următoarele:*

|  |  |  |  |  |
| --- | --- | --- | --- | --- |
| **Denumire strada** | **Lungime TOTAL (m)** | **Numar camine** | **LUNGIME(m) Φ 250mm** | **Racorduri** |
| **Strada Biserica Baptista** | 225 | 8 | 225 | 10 |
| **Strada Sogorean Moina** | 246 | 7 | 246 | 10 |
| **Strada Lunca Mica** | 1119 | 28 | 1119 | 31 |
| **Strada La Moara** | 150 | 4 | 150 | 6 |
| **Strada La Mustata Sfara** | 682 | 20 | 682 | 27 |
| **Strada La Chirila** | 506 | 12 | 506 | 21 |
| **Strada La Marcus** | 88 | 4 | 88 | 6 |

*c) proiectul are efect cumulativ cu alte proiecte/construcţii existente în zonă, dar impactul asupra mediului nu este semnificativ;*

*d) la faza de realizare a proiectului rezultă deşeuri de construcţie, deșeuri de tip menajer şi asimilate.*

*- deşeurile rezultate se vor colecta selectiv şi vor fi preluate de firme autorizate.*

*- deşeurile menajere vor fi transportate şi depozitate prin relaţie contractuală cu operatorul de salubritate.*

*- pământul rezultat din săpături va fi folosit pentru reumplerea șanțului conductelor.*

*e) în etapa de realizare a investiţiei şi în perioada de funcţionare a obiectivului, nu se utilizează şi nu rezultă substanţe toxice şi periculoase;*

*f) dintre resursele naturale se va utiliza apa;*

*g) probabilitatea impactului asupra factorilor de mediu este redusă;*

*h) proiectul a parcurs etapa de evaluare iniţială, din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus;*

*i) anunţul public de solicitare a actului de reglementare a fost mediatizat prin: afişare la sediul Primăriei Comunei Negrilesti, publicare în presa locală, afişare pe site-ul şi la sediul A.P.M. Bistriţa-Năsăud. Nu s-au înregistrat observaţii/comentarii/contestaţii din partea publicului interesat pe durata desfășurării procedurii de emitere a actului de reglementare.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) proiectul nu intră sub incidenţa art. 28 din* O.U.G. nr. 57/2007 *privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Suprafața de teren ocupată temporar pe perioada realizării lucrărilor se va limita la strictul necesar și va fi adusă la starea inițială după terminarea lucrărilor;.*

*3. Materialele necesare pe parcursul execuţiei lucrărilor vor fi depozitate numai în locuri special amenajate în incintă, astfel încât să se asigure protecţia factorilor de mediu.*

*4. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenului afectat de lucrări şi realizarea unei perdele de protecţie vegetală de protecţie la limita obiectivului.*

*5. Mijloacele de transport şi utilajele folosite vor fi întreţinute corespunzător, pentru a se reduce emisiile de noxe în atmosferă şi scurgerile accidentale de carburanţi/lubrifianţi.*

*6. Atât pentru perioada execuţiei lucrărilor, cât şi în perioada de funcţionare a obiectivului, se vor lua măsurile necesare pentru:*

 *- evitarea scurgerilor accidentale de produse petroliere de la mijloacele auto;*

 - *evitarea depozitării necontrolate a materialelor folosite şi a deşeurilor rezultate.*

*7. Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.*

*8. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile necesare acestui scop - instalaţii de spălare şi sistem colector de ape uzate.*

*9. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean B-N al GNM pentru verificarea conformării cu actul de reglementare și va solicita autorizația de mediu.*

**Prezentul act de reglementare este valabil pe toată perioada punerii în aplicare a proiectului cu condiția să nu fie modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului act se sancționează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

 Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condițiile cerute de legislația în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr. 554/2004, cu modificările ulterioare.

 Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

 Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

 DIRECTOR EXECUTIV, ŞEF SERVICIU

 AVIZE, ACORDURI, AUTORIZAŢII,

 biolog-chimist Sever Ioan ROMAN ing. Marin Liviu Catarig

 ÎNTOCMIT,

 geogr. Elena Greab